ILM ส่งแบรนด์ดังเดนมาร์ก “BoConcept” เปิดช็อป “สยามพารากอน” เจาะลูกค้าไฮเอนด์
ILM ส่งเฟอร์นิเจอร์แบรนด์ดังจากเดนมาร์ก “BoConcept” เปิดช็อปใหม่ที่ “สยามพารากอน” เจาะฐานกลุ่มลูกค้าไฮเอนด์ ก่อนขยายสู่จังหวัดภูเก็ตไตรมาส 4/65 รองรับการเติบโตสู่การเป็นศูนย์กลางเศรษฐกิจครอบคลุมทุกมิติ 
ILM ส่งเฟอร์นิเจอร์แบรนด์ดังจากเดนมาร์ก “BoConcept” เปิดช็อปใหม่ที่ “สยามพารากอน” เจาะฐานกลุ่มลูกค้าไฮเอนด์
21 ก.ค. 2565

นางสาวกฤษชนก ปัทมสัตยาสนธิ กรรมการผู้จัดการ บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM เปิดเผยว่า ปัจจุบันพฤติกรรมผู้บริโภคเปลี่ยนแปลงตลอดเวลา บวกกับเทรนด์ของการเลือกช้อปสินค้าในแบบที่เป็นตัวเองเพิ่มมากขึ้น รวมถึงตลาดเฟอร์นิเจอร์ไฮเอนด์ที่เน้นดีไซน์แบบเฉพาะเจาะจง (Personalized) สอดคล้องกับพื้นที่ใช้สอยและตอบสนองการใช้งานอย่างครบครัน รวมถึงต้องช่วยสะท้อนไลฟ์สไตล์ของผู้ใช้ได้เป็นอย่างดีอีกด้วย
ล่าสุดร่วมฉลองครบ 70 ปี แบรนด์ “BoConcept” (โบ คอนเซป) พร้อมกันทั่วโลก ภายใต้คอนเซ็ป “70 YEARS OF EKSTRAORDINÆR SINCE 1952” และเปิดโฉมใหม่ช็อป “BoConcept สาขาสยามพารากอน” จับแมทช์ Iconic เฟอร์นิเจอร์เข้ากับ Influencer แป้ง-อัชฌา เจริญรัศมีเกียรติ สายแฟชั่นดีไซน์ และ แก๊ป-ธนเวทย์  สิริวัฒน์ธรกุล สถาปนิกเจ้าของแชนแนล Gapthanavate ถ่ายทอดการแต่งบ้านโดยครีเอทเฟอร์นิเจอร์แบบ Professional Publishers ตอบโจทย์ฟังก์ชันและสะท้อน Personalized ผ่านงาน Craftmanship พิถีพิถันทุกขั้นตอนจนได้เฟอร์นิเจอร์คุณภาพ
โดย Iconic เฟอร์นิเจอร์ที่ห้ามพลาด ดังนี้ เก้าอี้ รุ่น IMOLA ผลงานดีไซเนอร์ระดับโลก “Henrik Pedersen”, โซฟา รุ่น BERGAMO เรียบหรูดีไซน์เหนือกาลเวลา, ชุดโต๊ะอาหาร รุ่น KINGTON / PRINCETON โต๊ะดีไซน์ย่อ-ขยายได้ตามต้องการ และเก้าอี้ดีไซน์โค้งรับกับสรีระ, เก้าอี้ รุ่น CHARLOTTE ออกแบบเหมาะกับท่วงท่าและโอบรับสรีระ, โซฟา รุ่น LILLE เรียบหรูฟีลธรรมชาติ, เตียง รุ่น HOUSTON ดีไซน์เข้ากับทุกไลฟ์สไตล์ทั้งนอนและนั่งอ่านหนังสือ
สำหรับ BoConcept เป็นแบรนด์ที่นำเข้ามารูปแบบแฟรนไซน์ตั้งแต่ปี 2557 ทั้งนี้เพื่อให้ตอบโจทย์ผู้บริโภคครอบคลุมทุกเซ็กเมนต์ ล่าสุดได้ปรับโฉมช็อป BoConcept สาขาสยามพารากอนขึ้นใหม่ โดยยึดมาตรฐานเดียวกันกับทุกสาขาทั่วโลก ด้วยแนวคิด Urban Danish design เน้นมู้ดโทนและวัสดุที่เรียบง่ายเข้าถึงธรรมชาติ เพิ่มมิติด้วยการใช้เทคนิคแสงเงา มาช่วยเสริมภายในร้านให้ดูมีชีวิตชีวามากขึ้น เสมือนได้ใช้ชีวิตภายในบ้านจริง  โดยจัดเฟอร์ฯ ในรูปแบบห้องเสมือนจริง (room setting) กั้นด้วยพาร์ทิชั่นโปร่งแยกเฟอร์ฯ แต่ละเซ็ตชัดเจน แต่ก็เชื่อมต่อในทุกๆ มุมเข้ากันได้อย่างลงตัว และ Décor ของแต่งบ้านเอ็กซ์คลูซีฟดีไซน์ของ BoConcept เพื่อสร้างแรงบันดาลใจให้ผู้รักการแต่งบ้าน
นอกจากนี้ยังมีโซน MATERIAL ให้เลือก Custom เฟอร์นิเจอร์ชิ้นโปรดตามขนาด, วัสดุผ้า&amp;หนัง ได้กว่า 100 แบบ ซึ่งมั่นใจในคุณภาพด้วยงาน Craftmanship พิถีพิถันทุกขั้นตอนการผลิต พร้อมทั้งให้ความสำคัญด้านสิ่งแวดล้อม โดยเลือกใช้ไม้จากป่าปลูกทดแทน  และมีการควบคุมมลพิษทุกขั้นตอนการผลิตให้ปลอดสารพิษไม่เป็นอันตรายต่อสิ่งแวดล้อม, เด็ก, สัตว์เลี้ยง รวมถึงต่อต้านการทารุณสัตว์โดยเลือกใช้หนังสัตว์จากโรงปศุสัตว์ในยุโรปและอเมริกาที่ผลิตเพื่อการบริโภคเท่านั้น อีกทั้งพรมทอมือทุกผืนจากประเทศอินเดียได้รับการรับรองว่าไม่ใช้แรงงานเด็ก
ทั้งนี้เตรียมขยาย BoConcept สู่ภูมิภาคในหัวเมืองใหญ่ที่มีศักยภาพ ในจังหวัดภูเก็ตในไตรมาส 4/65 เพื่อรองรับความต้องการในอนาคตและขยายสู่การเป็นศูนย์กลางเศรษฐกิจครอบคลุมทุกมิติ และการเป็นเมืองท่องเที่ยวตามนโยบายภาครัฐ  คาดจะสามารถตอบสนองกลุ่มลูกค้าต่างชาติที่มาพักอาศัยในไทยทั้งนักธุรกิจ และนักท่องเที่ยวชาวยุโรป, อเมริกา, จีน ที่มาซื้อที่อยู่อาศัยเป็นบ้านหลังที่สองในไทย รวมถึงกลุ่มนักธุรกิจชาวไทยในพื้นที่ที่มีกำลังซื้อสูง ซึ่งคาดว่าแบรนด์ BoConcept จะช่วยผลักดันยอดขาย เป็นไปได้ตามเป้าหมาย
พบกับเฟอร์นิเจอร์และของแต่งบ้านเดนิชดีไซน์ ที่รวมสินค้าครบทุกฟังก์ชัน Living, Dining, bedroom, Outdoor, Home Office , ของตกแต่งบ้าน, และผลิตภัณฑ์ดูแลรักษาเฟอร์นิเจอร์ทั้งวัสดุผ้าและหนัง ได้แล้ววันนี้ ที่ “BoConcept สาขาสยามพารากอน” (ชั้น3) สอบถามโทร : +6621294657-8 Mobile: +66982567038 Line: boconcept.th  หรือดูสินค้าเพิ่มเติมได้ที่  https://magazines.boconcept.com/BoConcept/Catalogue/TH/